laion/Wikipedia-Exotic huggingface dataset:
שבתאי צור

שבתאי צור (נולד ב-15 בפברואר 1951) הוא פוליטיקאי, איש ציבור ודיפלומט ישראלי המשמש כיו"ר הטוטו וכדירקטור בנמל אשדוד. בעבר שימש כמשנה לראש עיריית אשקלון, ראש עיריית אשקלון כממלא מקום ושגריר ישראל בגאורגיה. ממייסדי קונגרס יהודי גרוּזיה. צור נולד כשותא צוציאשוילי (בגאורגית: შოთა ცოციაშვილი) בשנת 1951 בואני (נפת ואני) שבגאורגיה הסובייטית (כיום גאורגיה). הוא סיים את חוק לימודיו בשנת 1967, בעיר הולדתו. משם עבר ללמוד באוניברסיטת סנקט פטרבורג עד לשנת 1972, ועלה לארץ לאחר מכן יחד עם אשתו לאה. בישראל התגורר באשקלון ועבד בבנק לאומי בעיר במשך שנתיים מ-1979. בתקופה זו הוא הכיר בין היתר את חברי תנועת "אשקלון בתנופה" – אלי דיין ובני וקנין וכיהן כחבר תנועת הליכוד. עם ניצחונה של התנועה נבחר גם צור למועצת העיר ושלט על מספר תיקים בכירים. בין השנים 1985–1989 הוא כיהן כחבר מועצת העיר אשקלון, ולאחר מכן, משנת 1989 ועד לשנת 2002 כיהן כסגן ראש עיריית אשקלון, בני וקנין ובהמשך לממלא מקומו. ב-2003 צור מונה לראש העיר בפועל כאשר הוא נתמך בראשי הליכוד ובהם ראש הממשלה דאז, אריאל שרון שהרבה לבקר בעיר. בשנת 2003 עזב וקנין את ראשות העיר לטובת תפקיד מנכ"ל חברת פלאפון וצור מונה לראש העיר בפועל לתקופה של שלושה חודשים. אולם, בבחירות באוקטובר 2003, הפסיד צור לטובת המועמד העצמאי רוני מהצרי, וכיהן כראש האופוזיציה במועצת העיר עד לשנת 2004, אז מונה לשגריר ישראל בגאורגיה וכיהן כשגריר במשך ארבע שנים. במקביל שימש צור כקונסול הכבוד של גאורגיה בישראל בין השנים 1998–2004 והיה יועץ ראש הממשלה בענייני גאורגיה והקווקז (1996–1998). בשנת 2014, הגיש צור בקשה לוועדת השמות העירונית באשקלון לקרוא לרחוב חיל הים, הסמוך לביתו, על שמו. ועדת השמות אישרה את הבקשה שזכתה לביקורת ציבורית רבה ובעקבותיה בוטלה ההחלטה. מקרה דומה היה בעיירה "ואני" שבגאורגיה. גם שם נקרא רחוב על שמו. בספטמבר 2016 החל בכהונה נוספת כשגריר ישראל בגאורגיה, במסגרת מכסת המינויים הפוליטיים במשרד החוץ, שהסתיימה ב-2020. בדצמבר 2020 מונה ליו"ר המועצה להסדר ההימורים בספורט. צור נשוי ואב לשני ילדים ושבעה נכדים. אתר קונגרס יהודי גרוּזיה. הממשלה החליטה לאשר את מינויו של שבתאי צור לתפקיד שגריר ישראל בטיביליסי, גאורגיה, הודעת מזכיר הממשלה בתום ישיבת ממשלת ישראל מיום 8.8.04 שירלי סיידלר, בגלל הביקורת: אשקלון לא תקרא לרחוב על שם סגן ראש העיר המכהן, באתר הארץ, 11 במרץ 2014 צבי זרחיה ואוריאל דסקל, מחטף לפני הבחירות: פעיל הליכוד שכץ וטרופר מינו ליו"ר הטוטו, באתר כלכליסט, 23 בדצמבר 2020
בני וקנין

בני וקנין (נולד ב-5 בדצמבר 1950) הוא איש ציבור שכיהן כחבר מועצת עיריית אשקלון, כראש עיריית אשקלון, וכיו"ר חברת פלאפון. חתן פרס קפלן. כלכלן ועורך דין במקצועו ובהכשרתו. וקנין נולד במרקש שבמרוקו ועלה לישראל בשנת 1954 עם משפחתו, נשוי ואב ל-4 ילדים. בעל תואר ראשון ותואר שני בכלכלה ובמשפטים והוא כלכלן ועורך דין במקצועו ובהכשרתו. בשנות ה-70 חבר לאלי דיין והקים את תנועת "אשקלון בתנופה" אשר שלטה עד 2003 במועצת העיר. כיהן כיושב ראש החברה הכלכלית לאשקלון. דיין כיהן ראשון כראש העיר, כאשר וקנין שימש כסגן וכממלא מקום במשך 12 שנים. לאחר התפטרות דיין ב-1991 וקנין מונה לראשות העירייה. בשנת 2003, לאחר 12 שנים בראשות העיר פרש מתפקידו לטובת כהונה כיו"ר חברת פלאפון. לאחר התפטרותו מונה שבתאי צור לתפקיד ראש העיר כממלא מקום. ב-2005 מונה ליו"ר דירקטוריון חברת "נתיבי תחבורה עירוניים" שיוזמת פתרונות לקויי הרכבת בגוש דן. בשנת 2008 נבחר שוב לראשות עיריית אשקלון בסיבוב שני כשהוא זוכה ל-52% אחוזים מקולות הבוחרים. זוכה פרס מצוינות של קרן שלם לשנת 2010. בבחירות לראשות העיר ב-2013 הפסיד למועמד איתמר שמעוני. בשנת 2020 קיבל תואר ד"ר מאוניברסיטת ליל בצרפת בשיתוף המכון האורבני של אוניברסיטת ניו יורק (N.Y.U), המחקר עוסק בפיתוח כלכלי אורבני בערים וכמודל המחקר שימשה העיר אשקלון עם מחקר השוואתי לערים בארץ ובעולם. שלומי לוי, בני וקנין, נבחר לשמש כמייצג את האומות המאוחדות בישראל(הקישור אינו פעיל), Ashkelon-News.co.il איתמר כהן, בני וקנין זכה באות הוקרה מטעם קרן של"ם(הקישור אינו פעיל), אשקלון.אינפו, 23 בנובמבר 2010. https://www.kan-ashkelon.co.il/education/47493
סולם קרדשב

סולם קַרְדָשֵׁב (באנגלית: Kardashev scale) הוא שיטה כללית לסיווג מידת ההתפתחות הטכנולוגית של ציוויליזציה, שהציע לראשונה ב-1964 האסטרונום הרוסי ניקולאי קרדשב. ציוויליזציות כאלה עדיין היפותטיות לגמרי; עם זאת הסולם שם את צריכת האנרגיה של הציוויליזציה כולה בפרספקטיבה קוסמית. הסולם מכיל שלושה טיפוסים המדורגים על פי כמות האנרגיה שצורכת הציוויליזציה, היכולת הטכנולוגית שלה, והקולוניאליזציה בחלל. במשך השנים הועלו הצעות להרחבת הסולם מעבר לשלושת הטיפוסים המקוריים. בסולם המקורי שלוש קטגוריות, הוא מבוסס על כמות האנרגיה השימושית המנוצלת על ידי ציוויליזציה, וגדל באופן לוגריתמי: טיפוס I - ציוויליזציה המסוגלת לנצל את כל האנרגיה הזמינה והמגיעה אל כוכב לכת יחיד, 1016W בקירוב. למעשה הנתון משתנה; בכדור הארץ יש אנרגיה זמינה של ‎1.74×1017 W‎. הגדרתו המקורית של קרדשב הייתה ‎4×1012 W‎ (במקור הגדיר קרדשב את טיפוס I כ"רמה טכנולוגית הקרובה לרמה הקיימת כעת בכדור הארץ", כש"כעת" פירושו בשנת 1964) טיפוס II - ציוויליזציה המסוגלת להשתמש בכל האנרגיה הזמינה מכוכב בודד, 1026W בקירוב. גם במקרה זה, הנתון עשוי להשתנות; השמש פולטת ‎3.86×1026 W‎ בקירוב. הגדרתו המקורית של קרדשב הייתה ‎4×1026 W‎. באופן תאורטי, אם ציוויליזציה תבנה כדור דייסון בו יהיו קולטים סולארים, היא תוכל לנצל את האנרגיה אותה הוא פולט. טיפוס III - ציוויליזציה המסוגלת להשתמש בכל האנרגיה הזמינה בגלקסיה יחידה, 1036W בקירוב. נתון זה עשוי להשתנות באופן קיצוני, מאחר שקיימות גלקסיות שונות מאוד בגודלן. הגדרתו המקורית של קרדשב הייתה ‎4×1037 W‎. נכון לשנת 2012, צריכת האנרגיה של כלל הציוויליזציה האנושית נאמדת בממוצע ב־16 טראוואט (כלומר כ W 10 13 {\displaystyle 10^{13}} ) שהם 0.01% מכלל האנרגיה המגיעה לכדור הארץ מהשמש. לכן האנושות טרם הגיעה לרמה I וכיום היא מטיפוס 0.7. עתידנים מעריכים כי הציוויליזציה האנושית תגיע לרמה I לקראת סוף המאה ה-21[דרוש מקור]; מיצ'יו קאקו מנבא בספרו הפיזיקה של העתיד כי עד סוף המאה ה-22 האנושות צפויה לחיות בתרבות פלנטרית (Planetary civilization), כלומר להגיע לטיפוס I. סולם קרדשב הוא בעל שימוש עבור חוקרי פרויקט סט"י (SETI), סופרי מדע בדיוני ועבור עתידנים כמסגרת תאורטית. תאורטית, כדי לייצר חור תולעת בו אדם יכול לעבור, יש צורך באנרגיה של אלפי טיפוס II. בסרט .U.F.O משנת 2018 מוזכרת האפשרות לביקור חייזרים בכדור הארץ, שהציוויליזיציה שלהם הגיע לדרגה מטיפוס I או אף יותר מזה. כדור דייסון מוח מטריושקה סולם קרדשב: הדרך לציוויליזציה גלקטית, בבלוג "המדריך לעתיד – הבלוג של ד"ר רועי צזנה", 23 ביולי 2017 Becoming a Kardashev Type I Civilization, סרטון באתר יוטיוב (אורך: 16:31), 11 בספטמבר 2018 (באנגלית) The Kardashev Scale Type I, II, III, IV & V Civilization - Documentary, סרטון באתר יוטיוב (אורך: 2:12:51), 24 במרץ 2020 (באנגלית) What If Humanity Was A Type IV Civilization? | Unveiled, סרטון באתר יוטיוב (אורך: 9:16), 20 ביולי 2020 (באנגלית) The Kardashev Scale, סרטון באתר יוטיוב, 22 בנובמבר 2020 (באנגלית) this-mind-bending-scale-predicts-the-power-of-advanced-civilizations https://www.youtube.com/watch?time_continue=123&v=BlNQwvBk6lw - (דקה 2:00) https://www.springfieldspringfield.co.uk/movie_script.php?movie=ufo - חפשו Kardashev https://tnc.network/ufo-does-it-add-up/ ערך זה הוא קצרמר בנושא טכנולוגיה ובנושא מדעי החלל. אתם מוזמנים לתרום לוויקיפדיה ולהרחיב אותו.
אחד על אחד

האם התכוונתם ל... אחד על אחד – משחק כדורסל חובבים המיועד לשני שחקנים המשחקים זה נגד זה אחד על אחד (משחק וידאו) – משחק וידאו מתחילת שנות ה-80 של המאה ה-20 ג'ורדן נגד בירד: אחד על אחד – משחק וידאו מסוף שנות ה-80 של המאה ה-20 אחד על אחד (תוכנית טלוויזיה) – תוכנית טלוויזיה ששודרה ברשת בהנחייתו של ניסים משעל אחד על אחד (ערוץ הספורט) – תוכנית ראיונות אישית עם דני ענבר בערוץ 5 אחד על אחד (סרט) – סרט תיעודי אוטוביוגרפי משנת 2010 שביים דורי ריבקין אחד על אחד (סדרת טלוויזיה) – סדרת דרמה בכאן 11
ביתן שמירה

ביתן שמירה או שׁוֹמֵרָה, הידוע יותר בשם בּוּדְקֶה או בּוּטְקֶה (בסלנג, מיידיש) (באנגלית: guardhouse, בצרפתית: corps de garde) הוא ביתן, בדרך כלל כזה שיש בו מקום לאדם או שניים, ומשמש כמחסה משמש ומגשם לאדם הניצב כשומר בכניסה למתקן מסוים. ביתן שמירה משמש בישראל במקומות הבאים: בכניסה למחנות צה"ל, לשימושו של הש"ג בכניסה לקמפוסים מוקפי גדר, כגון קמפוס של אוניברסיטה או של מפעל. בכניסה לבית פרטי שמתגוררת בו אישיות מאובטחת. בכניסה למגרש חניה בתשלום, לשימושו של גובה דמי החניה. בצמתים שבהם נהוגה הכוונה ידנית של הרמזורים, משמש ביתן כזה את השוטר העוסק בכך. בעקבות תאונות קטלניות אחדות שאירעו במקומות מפגש של פסי הרכבת עם הכביש, גם במקומות שבהם יש מחסום אוטומטי, הציבה רכבת ישראל, בתחילת המאה ה-21, ביתני שמירה במפגשי רכבת, לפיקוח על הנהגים בעת שהמחסום יורד. ביתן שמירה בשנות החמישים והשישים נבנו ביתני השמירה מפח או מעץ, ובשנים שלאחר מכן נכנסו לשימוש חומרים מודרניים יותר, כגון פלסטיק, וכן נבנו ביתני שמירה יציבים יותר, עשויים אבן. ביתן שמירה מצויד בדלת המאפשרת כניסה אליו, ובחלונות המאפשרים תצפית מסביב לביתן. לעיתים מכיל הביתן גם ציוד לשימושו של השומר, כגון טלפון, כפתור להפעלת שער חשמלי, מפזר חום ובכניסה למגרש חניה - קופה רושמת. בשנים האחרונות אף נוסף לבוטקה בכניסה לחניות לוח אלקטרוני המדווח בזמן אמת על תפוסתן של חניות נוספות באזור - דבר המקל על מלאכתו של השומר. לעיתים ביתן השמירה גדול יחסית, והוא למעשה חדר שבו יש מקום ישיבה לשומר או לשומרים אחדים, ומקום עמידה לאנשים הנכנסים ויוצאים דרך הביתן. חדר כזה נחוץ כאשר נדרש זיהוי יסודי של הנכנס, כגון בדיקה של תעודת הזהות שלו, מתקן לבקרת מעבר המאפשר מעבר רק באמצעות כרטיס מגנטי, מקום שרוב הבאים אליו נדרשים לקבל אישור טלפוני לכניסתם וכדומה. הצורך הגובר באבטחת אישים הביא להצבת ביתני שמירה גם בפתח הבית הפרטי של אישיות מאובטחת. ביתני שמירה אלה הם זמניים, לתקופה שבה נדרשת האבטחה (תקופת הכהונה כשר, למשל), וכן בנויים באופן שקל לטלטלם. באפריל 2016 האקדמיה ללשון העברית קבעה תחליף עברי ל'בוטקה'- שומרה. הסופר הישראלי לאוניד פקרובסקי מרבה לאזכר בסיפוריו את הבוטקה בחניון בו הוא עובד כשומר. ב-2017 אישרה הכנסת תיקון לחוק הזכות לעבודה בישיבה שיזמה ח"כ יוליה מלינובסקי, אשר נועד להבטיח תנאים בסיסיים לשומרים ומאבטחים, לרבות עמדה מקורה, אמצעי חימום או קירור הולמים וגישה לנקודת חשמל ומים. חוק זה חל הן על המעסיק והן על מזמין השירות (במקרים של העסקה קבלנית) ניצן צבי כהן, ‏זכויות עובדים / הצעת חוק: להסדיר תנאי עבודה נאותים למאבטחים, באתר דבר העובדים בארץ ישראל, 1 בפברואר 2017 מורן אזולאי, קורת גג ואמצעי חימום: חוק המאבטחים אושר, באתר ynet, 21 במרץ 2017 עמדה מקורה וסביבת עבודה הולמת לעובדי שמירה ואבטחה, באתר כל זכות
ראש השרים

ראש השרים (באנגלית: Chief Minister - "צ'יף מיניסטר", כלומר "השר הראשי", "השר הראשון", או "השר הבכיר") הוא תואר בריטי לראשי הממשלות של מדינות או מחוזות אוטונומיים הכפופים למדינה ריבונית (לרוב פדרציה). התואר נועד להבדיל בין ראשי ממשלות אלה ובין ראש הממשלה (באנגלית: Prime Minister - "פְּרָיים מיניסטר", כלומר "השר הראשי") העומד בראש ממשלת המדינה הריבונית. בתואר האנגלי המקורי נעשה שימוש כשמם של ראשי ממשלות הישויות המדיניות הבאות: הפרובינציות של סרי לנקה. חמש הפרובינציות של פקיסטן. כל המדינות ומספר טריטוריות איחוד של הודו. שלוש הטריטוריות האוסטרליות הבאות: טריטוריית הבירה האוסטרלית, הטריטוריה הצפונית וטריטוריית האי נורפוק. טריטוריות בריטיות מעבר לים בעלות שלטון עצמי: גיברלטר ואנגווילה, ובעבר גם סינגפור (עד 1959), ג'מייקה (עד 1962) ומונטסראט (עד 2011). שטחי חסות של הכתר הבריטי: האי מאן (מאז 1986) ואיי התעלה גרנזי (מאז 2004) וג'רזי (מאז 2005). מדינות מלזיה שבראשן אינו עומד סולטאן: מלאקה, פינאנג, סבה וסאראוואק. באוסטרליה, ראשי הממשלות של מדינות אוסטרליה נקראים באנגלית "פְּרֵמִיר" (Premier) כדי להבדילם מראש ממשלת אוסטרליה (Prime Minister). בעברית משתמשים בתואר "ראש השרים" גם בעבורם. בבריטניה, ראשי הממשלות המקומיות של ויילס, סקוטלנד וצפון אירלנד נקראים "השר הראשון" (First Minister) כדי להבדילם מראש ממשלת בריטניה (Prime Minister). ראו השר הראשון של צפון אירלנד וסגנו. בגרמניה, ראשי ממשלות המדינות נקראים בגרמנית "שר-נשיא" (Ministerpräsident) על מנת להבדילם מראש הממשלה הפדרלי הנקרא קנצלר. בעברית מכנים אותם ״ראש ממשלת המדינה״. השר הראשון של צפון אירלנד וסגנו ראש השרים של גיברלטר פדרציה
רישיון (פירושונים)

האם התכוונתם ל... רישיון – רישיון שרשות שלטונית נותנת לאדם, או לאישיות משפטית אחרת, לעסוק בפעילות שהחוק אוסר על מי שאינו מחזיק בו (דוגמה: רישיון לחפור באתר עתיקות), וכן רישיון הניתן לכלי המתיר את השימוש בו ומעיד על היותו מפוקח ורשום על ידי הרשות השלטונית המוסמכת (לדוגמה: רישיון כלי-טיס). רישיון נהיגה רישיון נשק רישיון עסק היתר בנייה רישיון רכב רישיון כלי ירייה רישיון (מקצוע) – רישיון לעסוק במקצוע מסוים רישיון (עריכת דין) – היתר שנותנת המדינה לאדם כלשהו לעסוק בעריכת דין רישיון (רפואה) – היתר שנותנת המדינה לאדם כלשהו לעבוד כרופא רישיון (ראיית חשבון) – היתר שנותנת המדינה לאדם כלשהו לעסוק בראיית חשבון מספר סידורי (תוכנה) – רישיון להפעלת תוכנה או משחק מחשב לוחית רישוי רישיונות זכויות יוצרים רישיון אפאצ'י רישיון Copyleft רישיון Creative Commons הרישיון הציבורי הכללי של גנו הרישיון לשימוש חופשי במסמכים של GNU ראו גם: היתר זיכיון שימוש הוגן תוכן חופשי רשות הציבור
טובולין

טובולין (Tubulin) הוא חלבון ממשפחה של חלבונים גלובולריים הקרויים בשם זהה. החלבונים העיקריים במשפחה הם האלפא-טובולין והבטא-טובולין, יחידות הבניין של המיקרוטובול בתא איקריוטי, אולם המשפחה כוללת עוד 4 חלבונים נוספים. המשקל המולקולרי של הטובולין הוא כ-50 קילודלטון. המבנה האטומי של טובולין התגלה על ידי אווה נוגאלס. המיקרוטובולים בנויים מדימרים (שתי תת-יחידות) של אלפא- ובטא-טובולין. בקצה החיובי של המיקרוטובול נקשרים חלבוני הטובולין הקשורים למולקולות GTP, בעוד שמהקצה השלילי משתחררים חלבונים הקשורים ל-GDP, תהליך שמתרחש בעזרת GTPase. אף על פי שהן האלפא- והן הבטא-טובולין קושרים GTP, רק חלבוני הבטא מסוגלים לבצע הידרוליזה של GTP ל-GDP. הגמא- והדלתא-טובולין נמצאים ב-תא באזור הצנטריולות ומשתתפים ביצירת כישור החלוקה במהלך המיטוזה. מיקרוטובול שלד התא דינאין קינזין מדיה וקבצים בנושא טובולין בוויקישיתוף https://www.annualreviews.org/doi/10.1146/annurev.biophys.30.1.397 ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
Something New

Something New הוא האלבום החמישי של להקת הביטלס שיצא בארצות הברית. האלבום הופק על ידי חברת התקליטים קפיטול רקורדס והוא מקביל ל-A Hard Day's Night שיצא בבריטניה. הוא מכיל רק 8 שירים ממקבילו הבריטי ובנוסף שני שירים מהמיני-אלבום Long Tall Sally, ואת הגרסה הגרמנית של I Want to Hold Your Hand. ב-2004 יצא אלבום זה כתקליטור באלבום The Capitol Albums, Volume 1. כל השירים נכתבו על ידי ג'ון לנון ופול מקרטני למעט אם צוין אחרת. I'll Cry Instead Things We Said Today Any Time At All When I Get Home Slow Down (לארי ווליאמס) Matchbox (קארל פרקינס) Tell Me Why And I Love Her I'm Happy Just to Dance With You If I Fell Komm, Gib Mir Deine Hand (גרסה בגרמנית ל-I Want to Hold Your Hand) ג'ון לנון - גיטרת קצב, שירה, פסנתר בשיר "Things We Said Today" פול מקרטני - גיטרה בס, שירה ג'ורג' האריסון - גיטרה מובילה, קולות רקע, שירה מובילה בשיר "I'm Happy Just to Dance With You" רינגו סטאר - תופים, טמבורין, בונגוס וקלאווה בשיר "And I Love Her", שירה מובילה בשיר "Matchbox"" ג'ורג' מרטין - פסנתר בשירים "Slow Down", "Matchbox" ו-"Tell Me Why" מידע על האלבום Something New באתר MusicBrainz מידע על האלבום Something New באתר AllMusic האלבום Something New באתר Discogs
אמילי ברונטה

אמילי ברונטה (באנגלית: Emily Brontë‏; 30 ביולי 1818 - 19 בדצמבר 1848) הייתה סופרת ומשוררת אנגלייה, ידועה בזכות ספרה היחיד "אנקת גבהים". אמילי נולדה בתורנטון במחוז יורקשייר שבאנגליה, הבת החמישית במשפחה בת חמש בנות (האחיות ברונטה) ובן אחד. אביה היה כומר בהווארת', ועם מות אמה בשנת 1821, קיבלה על עצמה אחות האם את הטיפול בילדי המשפחה. ב-1824 הצטרפו אמילי ואחותה שרלוט לאחיותיהן מריה ואליזבת בבית הספר לבנות "קוון ברידג'". לאחר שמריה ואליזבת מתו ממגפה שפרצה בבית הספר, חזרו שרלוט ואמילי לביתן. הילדים הנותרים המשיכו ללמוד בביתם, ותוך כדי משחק המציאו ממלכות דמיוניות וכתבו עליהן סיפורים ושירים. הממלכה של אמילי ואחותה הצעירה אן נקראה "גונדל". ב-1835 התחילה אמילי ללמוד בבית הספר רו-הד שבו לימדה שרלוט, אך מפאת מחלה וגעגועים לביתה חזרה להווארת'. ב-1842 נסעו שרלוט ואמילי לבריסל לפנימיית הג'ר, כדי ללמוד צרפתית וגרמנית. הן רצו להקים בית ספר משלהן, אך תוכניות אלה לא יצאו אל הפועל. ב-1846 פרסמו שרלוט, אמילי ואן ספר שירים משותף בשמות עט גבריים, ואמילי נקראה אליס בל. ב-1847 פרסמה אמילי את הרומן "אנקת גבהים", שהפך עם השנים לאחד מאבני היסוד של הספרות האנגלית. אחיה ברנוול, שהיה מכור לסמים ולאלכוהול, מת בספטמבר 1848. אמילי חלתה בלוויה שלו, אך סירבה לקבל טיפול רפואי. היא מתה משחפת ב-19 בדצמבר 1848, ונקברה בחצר בית הכומר בהווארת'. סרט על חייה "אמילי" הופק בשנת 2022 בבימויה של פרנסס או'קונור סיפרה של אמילי ברונטה "אנקת גבהים" זכה לחמישה תרגומים לעברית: אנקת גבהים, תרגם מאנגלית אורי גמזו, שמעוני, תל אביב, תשי"ב, 1952. (הספר בקטלוג ULI) ווטארינג הייטס, מאת אמילי ברונטא, עברית - י’ לבנון, מסדה, רמת גן, 1968. (הספר בקטלוג ULI) אנקת גבהים, רומן, עברית - ע’ נצר, מזרחי, תל אביב, 1970. (הספר בקטלוג ULI) אנקת גבהים, אמילי ברונטה, עברית - אהרן אמיר, ירושלים, כתר, 1990. (הספר בקטלוג ULI) אנקת גבהים, אמילי ברונטה, עברית - גרשון גירון, למשכל, תל אביב, 2008. (הספר בקטלוג ULI) האחיות ברונטה עופרה עופר אורן, אמילי ברונטה: התשוקה והנקמה של בת הכומר הביישנית, בבלוג "סופרת ספרים", 12 באוקטובר 2014 כתבי אמילי ברונטה בפרויקט גוטנברג (באנגלית) אמילי ברונטה, באתר "Find a Grave" (באנגלית) אמילי ברונטה, באתר אנציקלופדיה בריטניקה (באנגלית) אמילי ברונטה (1818-1848), דף שער בספרייה הלאומית אמילי ברונטה, ברשת החברתית Goodreads אמילי ברונטה באתר www.bronte.org.uk הסרט במאגר הקולנוע IMDb
הלדר קמארה

הלדר קמארה (בפורטוגזית: Dom Hélder Pessoa Câmara)‏ (7 בפברואר 1909 - 27 באוגוסט 1999) היה הארכיבישוף הקתולי של הערים אולינדה ורסיפה בצפון מזרח ברזיל. הוא נחשב לאחת הדמויות הקתוליות הגדולות של המאה העשרים. דום הלדר קמארה (נולד כהלדר פסואה לנטנה), יליד פורטלזה, בירת מדינת סיארה בצפון מזרח ברזיל, שעד לאמצע המאה העשרים, נשלטה הכלכלה, החברה והפוליטיקה בעיקר על ידי ברוני בקר ובעלי המטעים. הוא היה הילד האחד עשר מתוך 13 הילדים של ז'ואאו אדוארדו טורס קמארה, שהיה רואה חשבון. אמו הייתה מורה בבית ספר יסודי קתולי אדוק. חמישה מאחיו מתו בילדותם במהלך מגפת שפעת. בנעוריו הוא סבל משחפת שממנה הוא לא התאושש באופן מלא. קמארה נחשב לאחד ממבשריה של תאולוגית השחרור של אמריקה הלטינית. למרות שהתאולוגיה שלו הייתה פשוטה מכדי לזהותה עם תאולוגיות שחרור של הוגים מאוחרים יותר (כמו גוסטאבו רמיירז, למשל), הוא השפיע על התנועה בזכות מחויבותו הבלתי מתפשרת לעניים. הוא פרש ממשרתו כארכיבישוף ב-1985 והספיק לראות את ביטולן של רבות מהרפורמות שלו על ידי ממשיכיו השמרנים. קמארה התפרסם בזכות האמירה "כשאני נותן לעניים אוכל, הם קוראים לי קדוש. כשאני שואל למה לעניים אין אוכל, הם קוראים לי קומוניסט". החיבור הקצר של קמארה "ספירלה של אלימות" (1971) (Spiral of Violence באנגלית), נכתב בזמן מלחמת וייטנאם. חיבור זה ייחודי לא רק בזכות האופן שבו הוא מקשר חוסר צדק מובנה (אלימות ברמה 1) עם מרד מחריף (אלימות ברמה 2) ותגובה מדכאת (אלימות ברמה 3), אלא גם בזכות הדרך שבה קורא קמארה לנוער של העולם לנקוט בצעדים שישברו את הספירלה אליה מכורים, על פי רוב, המבוגרים. בשנת 1973 היה קמארה מועמד לפרס נובל לשלום. מדיה וקבצים בנושא הלדר קמארה בוויקישיתוף הלדר קמארה, ברשת החברתית Goodreads קישורים בנושא דום הלדר קמארה הודעת פטירה הטקסט של "ספירלה של אלימות" טקסט של הרצאות שנתן למאני טסה ב-1972 (אורכב 28.09.2011 בארכיון Wayback Machine) הלדר קמארה, באתר אנציקלופדיה בריטניקה (באנגלית)
דגל צ'אד

דגל הרפובליקה של צ'אד (צרפתית: Drapeau du Tchad, ערבית: علم تشاد) הוא טריקולור אנכי המורכב מהצבעים (משמאל לימין) כחול, צהוב ואדום. הדגל כמעט זהה לדגל רומניה (הצבע הכחול בדגל צ'אד יותר כהה מהצבע הכחול בדגל רומניה) ודומה לדגל אנדורה, אולם אין שום קשר היסטורי בין הדגלים. צבעי הדגל משלבים את צבעי דגל צרפת עם צבעים פאן-אפריקאים. הדגל אושר בחוק מספר 59/13 שהועבר ב-11 ביוני 1959, למעלה משנה לפני הכרזת העצמאות ב-1960. הדגל אומץ ואושרר רשמית בסעיף 8 של חוקת צ'אד שנחתמה ב-16 באפריל 1962, בסעיף זה הוגדר גם כי הצבע הכחול יהיה הצבע הצמוד לתורן עליו יונף הדגל. סעיף 8 הסמל הלאומי או דגל הטריקולור, כחול, זהב ואדום ברצועות אנכיות בעלות ממדים שווים, הרצועה הכחולה בצידו של התורן. המוטו הלאומי של הרפובליקה הוא אחדות - עבודה - קידמה. ההמנון הלאומי הוא La Tchadienne. עיר הבירה של הרפובליקה של צ'אד היא נג'מנה. — חוקתה של צ'אד בשפת המקור (צרפתית): Article 8 L'emblème national est le drapeau tricolore bleu, or, rouge, à trois bandes verticales et à dimensions égales, le bleu étant du côté de la hampe. [...] דגל צ'אד הוא דגל תלת-פסי אנכי (טריקולור) בצבעי כחול, צהוב ואדום ביחס רוחב/גובה של 2:3. רוחבם של הפסים זהה, וכל אחד מהם רוחבו 1/3 מרוחב הדגל. בחירת הצבעים נועדה לשלב את צבעיו של דגל צרפת ואת הצבעים הכלל-אפריקאיים. כחול - מסמל תקווה ואת השמיים, כמו גם את ימת צ'אד, גוף המים הגדול במדינה. צהוב - מסמל את השמש ואת המדבר ובפרט את מדבר הסהרה שמכסה את מרבית שטחה של המדינה. אדום - מסמל את שפיכות הדמים שאיפשרה את הכרזת העצמאות של הרפובליקה. דגלה של צ'אד בעל דמיון רב למספר דגלי טריקולור של מדינות אירופאיות - רומניה, מולדובה ואנדורה. דגל צ'אד דגל רומניה דגל מולדובה דגל אנדורה הדגל כמעט זהה לדגל רומניה למעט הגוון הכחול שכהה יותר בדגל של צ'אד. הדגל אומץ עם עצמאותה של צ'אד בשנת 1960 בזמן שדגלה של רומניה, שהייתה תחת שלטון קומוניסטי, כלל כמטען את סמלה הלאומי הקומוניסטי של רומניה, כך שבפועל הדמיון בין שני הדגלים לא היה משמעותי עד הסרת הסמל הקומוניסטי מהדגל הרומני עם נפילת הקומוניזם ברומניה ב-1989. מדמיון זה מגיע גם הדמיון לדגל מולדובה שמבוסס על הדגל הרומני. נסיכות אנדורה, שדגלה מבוסס על מבנה הטריקולור הצרפתי וצבעיו, משלב את צבעי בית המלוכה הספרדי, אדום וצהוב, בעל דמיון רב אך מקרי לדגל צ'אד. סמל צ'אד המנון צ'אד מדיה וקבצים בנושא דגל צ'אד בוויקישיתוף צ'אד, באתר דגלי העולם (באנגלית) דגל צ'אד, באתר אנציקלופדיה בריטניקה (באנגלית)
בונדיי ביץ'

בונדיי ביץ' (באנגלית: Bondi Beach) הוא פרוור של סידני השוכן על אחת מרצועות החוף של מפרץ סידני. צורת החוף היא חצי ירח, ובמקביל לחוף משתרע רחוב קמפבל פרייד. הפרוורים הסמוכים אליו הם בונדיי וברונטי. בונדי ביץ' נמצא במרחק של 30 דקות נסיעה בתחבורה ציבורית ממרכז סידני ומבניין העירייה. מזג האוויר בחוף מאפשר שחייה וגלישה בכל ימות השנה. לאורך החוף קיימת גם טיילת בת 6 ק"מ, שממנה אפשר לצפות בלווייתנים (בחודשים מאי עד נובמבר). לוח השנה מלא באירועי שווקים ופסטיבלים. תערוכת פיסול החוצות הגדולה ביותר כוללת 100 פסלים מאוסטרליה ומרחבי תבל. גילופי סלע אבוריגיניים עתיקים נכללים בסיורים מיוחדים המוקדשים לתרבות זו. בחוף בונדי נמצא מבחר גדול של בתי קפה, ברים ומסעדות. בונדיי ביץ' הוא פרוור עתיק יומין. ראשית ההתיישבות בו הייתה בתחילת המאה ה-19 וניכרת בו הבנייה העתיקה של סביבות שנות העשרים של המאה הקודמת. בעבר התגוררו אירים רבים בבונדיי ביץ', ובהמשך, לאחר מלחמת העולם השנייה, עם הגירתם של יהודי אירופה לאוסטרליה, רבים מהם הגיעו לאזור בונדיי ביץ', טמרמה וברונטי בדרום ורוז ביי, וולקלוז שמצפון ומערב לבונדיי ביץ' וכיום כל האזור מוכר כמשכנה של הקהילה היהודית. מעצם היותו משכן של הקהילה היהודית, מושך אליו הפרוור תרמילאים ישראלים רבים בתחילת או בסיום הטיול באוסטרליה. בנוסף, נמצא בתחומי הפרוור בית חב"ד. בפרוור מספר חנויות בהן ניתן להשיג מזון כשר. תיירים רבים מכל העולם באים לגור בפרוור חוף זה, המשרת את התיירים דרך סוכנויות נסיעות ושירותים לתיירים, מלונות ואכסניות, שלושה מועדונים מרכזיים, אירועי תרבות וספורט רבים ואווירה צעירה ותוססת, המושכת לבונדיי ביץ' אלפי ומאות אלפי תיירים וצעירים מדי שנה. בחוף בונדיי נערכו תחרויות כדורעף החופים של אולימפיאדת סידני (2000). מדיה וקבצים בנושא בונדיי ביץ' בוויקישיתוף sydney.com - Destination NSW, Bondi
אנליזה

האם התכוונתם ל... אנליזה היא מילה שמקורה ביוונית, המתייחסת להפרדה ופירוק השלם לחלקיו אנליזה כימית – חקר ההרכב האטומי של חומרים שונים אנליזה מתמטית – ענף במתמטיקה החוקר פונקציות מתמטיות אנליזה (מדע) – תהליך שנועד להסקת מסקנות וניתוח מצבים אנליזה (חינוך) – חלק מהטקסונומיה של בלום אנליזה בתעשייה – ניתוח מוצר תעשייתי קיים, תוך בחינתו מכמה היבטים: עיצוב, הנדסת אנוש, כלכלה ואקולוגיה אנליזה (פסיכולוגיה) – אסכולה תאורטית וטיפולית בפסיכולוגיה אנליזה פיננסית – ניתוח הדוחות הפיננסיים של פירמה, לצורך הפקת תובנות עסקיות, חיזוי כישלונות עסקיים, בדיקת כדאיות השקעה, הערכת שווי הפירמה, השבחת ערך הפירמה וכו'. בעוסק באנליזה פיננסית נקרא אנליסט אנאליזה – זמרת-יוצרת, מפיקת תקליטים ואשת טלוויזיה איטלקית
ייחום

ייחום הוא שלב במחזור הרבייה של מספר בעלי חיים. בעת שהנקבה מוכנה להפריה, היא מפגינה באופן גלוי את רצונה להזדווג עם זכר, כלומר, את העובדה שהיא מיוחמת. דבר זה נעשה במספר דרכים כגון שינוי במראה החיצוני, הפצת ריח אופייני, שינויי התנהגות, השמעת קולות ייחודיים ועוד. באמצעות דרכים אלה הנקבה מושכת זכרים להזדווג עימה. אצל כלבות תיתכן לפעמים הפרשה דמית מהנרתיק, תופעה פזיולוגית שונה מזו של הווסת. אצל חלק מבעלי החיים, הימצאותה של נקבה מיוחמת בסביבה עשויה לגרום לכך שזכרים ייאבקו ביניהם על הזכות להזדווג עמה. אצל בעלי חיים החיים בלהקה, רק הזכר השליט בלהקה מזדווג עם הנקבות המיוחמות. אצל בעלי חיים מסוימים ייחום הנקבות מופיע בעונה מסוימת בשנה או במחזוריות קבועה אחרת, תקופות אלו נקראות עונת הרבייה. אצל חלק מבעלי החיים הייחום קשור לטמפרטורה השוררת בסביבה, למצבה הגופני והתזונתי של הנקבה ולזמינות מזון. כל אלה מיועדים להבטיח תנאים גופניים וסביבתיים נאותים לנקבה בתקופת נשיאת ההיריון, וכן להבטיח כי המלטת הצאצאים תהיה במועד נוח לגידולם מבחינת תנאי האקלים, זמינות המזון וכדומה, באופן שיצור סיכוי מרבי להישרדותם. במינים בהם מתקיים ייחום כחלק ממחזור הרבייה, הנקבה אינה מעוניינת בהזדווגות ואינה יכולה להיכנס להיריון, אלא בתקופת הייחום. מדיה וקבצים בנושא ייחום בוויקישיתוף https://web.archive.org/web/20081015180639/http://www.marvistavet.com/html/body_canine_false_pregnancy.html ערך זה הוא קצרמר בנושא ביולוגיה. אתם מוזמנים לתרום לוויקיפדיה ולהרחיב אותו.
דגים (פירושונים)

האם התכוונתם ל... דגים – חולייתנים החיים במים ונושמים בעזרת זימים דגי מאכל קולנוע וטלוויזיה: הדגים – סדרת טלוויזיה לילדים בערוץ דיסני (2011–2014) אסטרונומיה: דגים (קבוצת כוכבים) – קבוצת כוכבים הגלקסיה הננסית דגים – גלקסיה לא-סדורה ננסית שנמצאת בקבוצת הכוכבים דגים אסטרולוגיה: מזל דגים – אחד המזלות שם משפחה: יובל דגים – איש עסקים ישראלי